open-index/open-wikipedia-markdown huggingface dataset:
பட்டவன்

**பட்டவன்** என்பவர் இந்து சமய நாட்டார் தெய்வமாவார். எண்ணற்ற கோயில்களின் பரிவாரத் தெய்வமாகவும், சில கோயில்களில் மூலவராகவும் பட்டவன் இருக்கிறார். இந்தப் பெயர் பொதுவாக இறந்தவர்கள் அனைவரையும் குறிக்க பயன்படுத்துவதால் எண்ணற்ற இடங்களில் தங்களின் மூதாதையர்களை பட்டவன் என்ற பெயரில் வழிபடுகின்றனர். 

## சொல்லிலக்கணம்

பட்டவன் என்ற சொல் பொதுவாக இறந்தவர்களின் நினைவாக வைத்து வணங்கப்படும் சிலைகள் அல்லது கற்களுக்கு வழங்கப்படுகின்றது. இந்த வகை வழிபாடுகள் நடுகல் வழிபாட்டின் கீழ் வருவன. பயிர்களை அழிக்கும் விலங்குகளையும், மனிதர்களை தாக்க வந்த விலங்குகளையும் எதிர்த்து போராடி இறந்தவர்களுக்கு அவர்களின் நினைவாக நடுகற்களை வைத்து வழிபட்டு வருகின்றனர். 

பட்டவன் என்ற சொல்லை பட்டான் என்றும் வழங்குகின்றனர். புலியால் இறந்தவனை புலிகுத்தி பட்டான் என்றும், பன்றியால் இறந்தவனை பன்றிக் குத்தி பட்டான் என்றும் அழைக்கின்றனர். இந்த வகை நடுகற்களில் புலியை கொல்வதைப் போலவும், பன்றியைக் கொல்வதைப் போலவும் மனித உருவை செதுக்கியுள்ளனர். 

* புலிக் குத்தி பட்டான்  
* பன்றிக் குத்தி பட்டான் 
* முயல் குத்தி பட்டான்
* யானைக்குத்தி பட்டான் 
* பாம்புகடித்துப் பட்டான்

## ஆதாரங்கள்


பகுப்பு:தமிழர் நாட்டுப்புறத் தெய்வங்கள்
பகுப்பு:முன்னோர் வழிபாடு
சீலைக்காரி அம்மன்

**சீலைக்காரி அம்மன்** என்பவர் நாட்டுப்புற பெண் தெய்வங்களுள் ஒருவராவார். இறந்த கணவன் நினைவாகவோ, குடும்ப வன்முறை காரணமாகவோ தீக்குளித்து இறந்து போன பெண்களை *சீலைக்காரி* என்ற பொதுப் பெயரிட்டு அழைக்கின்றனர். இவ்வாறு தீக்குளித்து இறந்து போவதில் உடன்கட்டை ஏறும் வழக்கமும் ஒன்று.

## பெயர்க்காரணம்
தீக்குளித்து இறந்த பெண்ணின் சீலை முந்தானை எரியாமல் இருந்தது என்கின்றனர். அதனால் சேலைக்காரி என்ற பெயரில் அப்பெண்ணை வணங்குகின்றனர். சில தொன்மங்களில் அப்பெண் கழுத்தில் போட்டிருந்த மாலை, கையில் வைத்திருந்த எலுமிச்சை பழம் ஆகியவையும் எரியாமல் இருந்ததைக்  கொண்டு மாலைக்காரி எனவும் அழைக்கின்றனர்.

## வேறு பெயர்கள்
சீலை, சேலை என ஆடையுடைய பெயரை வைத்தும், தீயில் பாய்ந்தவள் என காரணப்பெயரிட்டும் அழைக்கின்றனர்.  
* சீலைக்காரி
* சீலைக்காரி அம்மன்
* சேலைக்காரி
* சேலையம்மன் 
* தீப்பாஞ்சி அம்மன்
* தீப்பாய்ஞ்ச அம்மன்
* தீப்பாய்ந்தாள்
* மாலைக்காரி

## தொன்மம்
ஒரே பெயரில் அழைக்கப்பட்டாலும் இந்த தெய்வங்கள் வெவ்வேறு இடங்களில் வெவ்வேறு காரணங்களுக்காக தீப்பாய்ந்தவர்கள் என்பதால் எண்ணற்ற தொன்மக் கதைகள் இவர்களுக்கு உள்ளன.

## சிலமலைப்பட்டி சீலைக்காரி அம்மன்
மதுரை மாவட்டம் சிலமலைப்பட்டியில் வசித்து வந்த கோப்பம்மாள் என்ற தொட்டியம் நாயக்கர் பெண்ணும், சக்கிரியர் ஆணும் சிறு வயதிலிருந்தே நட்புடன் இருந்தார்கள். மாடுகளை ஒன்றாக மேய்ப்பதும், ஒன்றாக உணவருந்துவமும் அவர்களின் வழக்கமாக இருந்தது. இவர்களின் நட்பு குறித்த புரிதல் இல்லாமல் மற்ற மாடுமேயிக்க வந்தவர்கள் கோப்பம்மாள் பெற்றோர், உறவினர்களிடம் தவறாக எடுத்து கூறியதால், கோபமுற்றவர்கள் கோப்பம்மாளை தண்டிக்கின்றனர். 

தன்மீது தவறு இல்லை என எடுத்துக்கூறியும் கோப்பம்மாளின் உறவினர்கள் கேட்காமல் தண்டித்ததால் மனமுடைந்த அவள் அருகிலுள்ள பானைகள் சுடும் சூலையில் இறங்கி தன்னை மாய்த்துக் கொண்டாள். 

## கோயில்கள்
*ஆப்பாடியான் பங்காளி ஆதிபெரிய மலசை ஆதிமந்தி ஆதிசின்ன மலசை கிழவன் வாரிசு 87ஊர் 3கிழவன் சாம்பவர்(பறையர்) குடிபாட்டு தெய்வம் சீலைக்காரி அம்மன் கோயில் பிச்சனாபட்டி,தேவர்மலை,கடவூர் வேப்பங்குடி,விராலிப்பட்டி,தே.சித்தப்பட்டி,தே.அய்யம்பாளையம்,ஜெகதாபி,லந்தக்கோட்டை ஆகிய 87ஊர் குலதெய்வம் ஆகும்.
* சிலமலைப்பட்டி சீலைக்காரி அம்மன் கோவில், மதுரை மாவட்டம்.
* பேரையூர் சீலைக்காரி அம்மன் கோவில்.
* தருமபுரி மாவட்டம் மல்லசமுத்திரம் தீப்பாஞ்சி அம்மன் கோவில்
* அருள்மிகு ஸ்ரீ சின்ன அவினாசி மொண்டிப்பிள்ளை திருக்கோவில், கோட்டநத்தம், குஜிலியம்பாறை தாலுக்கா, திண்டுக்கல் மாவட்டம்

## ஆதாரங்கள்


பகுப்பு:தமிழர் நாட்டுப்புறத் தெய்வங்கள்
குர்தாஸ்பூர்

**குர்தாஸ்பூர்** என்னும் நகரம் இந்திய பஞ்சாபில் குர்தாஸ்பூர் மாவட்டத்தில் ராவி ஆறு மற்றும் பியாஸ் ஆறு இரண்டுக்கும் இடையில் அமைந்துள்ளது. அமைந்துள்ளது.இத்நகரம் மகந்த் குரிய தாசுஜி எனும் ஞானியின் பெயரால் அமைக்கப்பட்டது.

இங்கிருந்து அம்ரித்சர், லூதியானா, ஜலந்தர், தில்லி, சண்டிகர் உள்ளிட்ட நகரங்களுக்கு போக்குவரத்து வசதி உண்டு.
*அம்ரித்சர்  - 75&nbsp;கி.மீ
*பட்டான்கோட்  - 40&nbsp;கி.மீ
*ஜலந்தர் - 102&nbsp;கி.மீ
*பாட்டியாலா  - 40&nbsp;கி.மீ
*சண்டிகர் - 232&nbsp;கி.மீ
## மக்கள் தொகை
2011-ஆம் ஆண்டு மக்கள் தொகை கணக்கெடுப்பின்போது,  2,299,026 மக்கள் வசித்தனர். இவர்களில் 1,212,995  பேர் ஆண்கள்,பெண்கள் 1,086,031 ஆவர். 81.10 சதவீதம் பேர் கல்வியறிவு பெற்றிருந்தனர்.
## சான்றுகள்

## இணைப்புகள்

பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
பஞ்சாபித் திரைப்படத்துறை

**பஞ்சாபித் திரைப்படங்கள்** (*Punjabi cinema*, ), பொதுவழக்கில் **இப்பாலிவுட்** (*Pollywood*) இந்தியா, மற்றும் பாக்கித்தானில் உள்ள பஞ்சாப் மாநிலங்களில் உள்ள பஞ்சாபி மொழித் திரைப்படத் துறை  ஆகும். இருபதாம் நூற்றாண்டில் பஞ்சாபித் திரைப்படத்துறையில் பாக்கித்தானிய பஞ்சாபித் திரைப்படத்துறையின் தாக்கம் இருந்தபோதிலும் தற்கால 21ஆவது நூற்றாண்டில் இந்தியப் பகுதியிலுள்ள பஞ்சாபில் இத்துறை வலுவான நிலையில் உள்ளது.

முதல் பஞ்சாபித் திரைப்படம் கல்கத்தாவில் (தற்போது கொல்கத்தா) தயாரிக்கப்பட்டு பிரித்தானிய பஞ்சாப் மாகாணத்தின் தலைநகர் இலாகூரில் வெளியானது. இலாகூரில் உள்ளத் திரைப்படத்துறை *இலாகூர்*, *ஆலிவுட்* இரண்டையும் இணைத்து **லாலிவுட்** எனப்படுகின்றது.

2009 வரை பஞ்சாபித் திரைப்படத்துறை  900க்கும் 1,000க்கும் இடையிலானத் திரைப்படங்களைத் தயாரித்துள்ளது. 1970களில் ஆண்டொன்றுக்கு சராசரியாக ஒன்பது  திரைப்படங்கள்   வெளியிடப்பட்டு வந்தன. 1980களில் இது எட்டாகவும் 1990களில் இது ஆறாகவும் குறைந்தது. 1995இல் வெளியானத் திரைப்படங்கள் 11 ஆகும். ஆனால் 1996இல் இது ஏழாகக் குறைந்து 1997இல் ஐந்தானது. 2000களில் இது வளரத்தொடங்கி ஒவ்வொரு ஆண்டும் கூடுதலான திரைப்படங்கள் வெளியாகின்றன; பெரிய செலவிலானத் திரைப்படங்கள், பஞ்சாபி நடிகர்கள் (எதிர் பிற மாநில நடிகர்கள்), மற்றும் பஞ்சாபைச் சேர்ந்த இந்தித் திரைப்பட நடிகர்கள் என பல கட்டங்களை எட்டியுள்ளது.

## முதல் திரைப்படம்
1935-ஆம் ஆண்டு, கே.டி.மேகரா என்பவரே ஷீலா எனும் முதல் பஞ்சாபி திரைப்படத்தை உருவாக்கினார். இந்த படத்தில் தான் நூர் ஜஹான் எனும் நடிகை அறிமுகப்படுத்தப்பட்டார். கொல்கொத்தா நகரில் படமாக்கப்பட்ட இப்படம், லாகூர் நகரில் திரையிடப்பட்டது. இத்திரைப்படம் அந்த மாகாணத்தில் பெரும் வெற்றியை கண்டது. இத்திரைப்படத்தின் வெற்றியை தொடர்ந்து, பல தயாரிப்பாளர்களுக்கு, பஞ்சாபி திரைப்படங்களை வெளியிட ஆர்வம் கூடியது. 1938-ஆம் ஆண்டு, பில்லூ மேகரா என்பவற்றின் உதவியுடன், *ஹீர் சியால்* எனும் தனது இரண்டாவது திரைப்படத்தை கே.டி.மேகரா வெளியிட்டார். நூர்ஜஹான் மற்றும் புதிய நடிகர்களான இஸ்மாயில் மற்றும் பாலோ இப்படத்தில் நடித்தனர். இந்த படம் வணிகரீதியில் வெற்றி அடைந்தது.

பஞ்சாபி மொழி பேசும் சமூகம், லாகூர் மற்றும் பஞ்சாபில் மிகுதியாக இருந்ததனால், அங்கே பஞ்சாபி திரைப்படங்கள் அதிகம் வெளியிடப்பட்டன. லாகூரில் திரைப்பட ஸ்டுடியோக்கள் நிறுவப்பட்டன. மேலும், பல திரைப்பட தயாரிப்பாளர்கள், நடிகர்கள் மற்றும் இயக்குனர்கள், மும்பை மற்றும் கொல்கத்தாவில் இருந்து லாகூருக்கு புலம்பெயர்ந்தனர். சாந்தா அப்தே, மோதிலால், சந்திரமோகன், ஹிராலால், நூர் ஜஹான், மும்தாஜ் சாந்தி, வாலி, சைய்யது அத்தாவுல்லா ஷா ஹாஷ்மி, கிருஷ்ண குமார் மற்றும் ஷங்கர் ஹுசைன் போன்ற திரைப்பட நட்சத்திரங்கள் லாகூருக்கு சென்றனர். பின்னாட்களில் இயக்குநராக விளங்கிய பல்தேவ் ராஜ் சோப்ரா என்பவர், லாகூரில் தான் *சினி ஹெரால்ட்டு* எனும் திரைப்பட செய்தி இதழை நடத்தி வந்தார். ராமானந்த சாகர் *ஈவினிங் நியூஸ்* எனும் திரைப்பட இதழில் பணிபுரிந்து வந்தார். *அடகர்* எனும் திரைப்பட செய்தித்தாளுக்கு சைய்யது அத்தாவுல்லா ஷா ஹாஷ்மி பணிபுரிந்து கொண்டிருந்தார்.

## மேற்கோள்கள்

## வெளி இணைப்புகள்
* The Times of India- Punjabi Movies section

பகுப்பு:இந்தியத் திரைப்படத்துறை
பஞ்சாப் ரத்தன் விருது

**பஞ்சாப் ரத்தன் விருது** *(Punjab Rattan Award)* என்பது சிறந்த சாதனை புரியும் வீரர்களுக்காக இந்திய பஞ்சாப் அரசு வழங்குகின்ற ஒரு விருதாகும்.
பஞ்சாப் அல்லது சர்வதேச அளவில் கலை, இலக்கியம், பண்பாடு, அறிவியல் , தொழில்நுட்பம், அரசியல் துறையில் சர்வதேச அளவில் சேவை மற்றும் சாதனைகள் புரிந்தோருக்கு இவ்விருது வழங்கப் படுகிறது.

## விருது
பஞ்சாப் ரத்தன் விருது பெறுவோருக்கு விருதுடன் பஞ்சாபி வெள்ளி தகடு மற்றும் பஞ்சாப் ரத்தன் விருதுக்கான சான்றும் கொடுக்கப்படும்.

## விருது பெற்றோர்
* திருமதி அம்ரிதா பிரிதம்
* டாக்டர் கே. என். பதக் , துணைவேந்தர் , பஞ்சாப் பல்கலைக்கழகம்
* குஷ்வந்த் சிங், எழுத்தாளர்
* யாஷ் சோப்ரா, திரைப்பட இயக்குநர்
* எஸ் கே சர்மா, எண்டோகிரைனோலாஜிஸ்ட் மற்றும் பத்மஸ்ரீ விருதும் பெற்றவர்.
* ரன்பீர் சந்தர் சோப்டி, செல் உயிரியலாளர் மற்றும்  பத்மஸ்ரீ விருதும் பெற்றவர்.
* ஹிரா லால் சிபல், நீதியாளர் மற்றும் பத்ம பூஷன் விருதும் பெற்றவர்.

## மேற்கோள்கள்

பகுப்பு:பஞ்சாப் (இந்தியா)
பகுப்பு:பஞ்சாபி பண்பாடு
பகுப்பு:இந்திய பஞ்சாப் அரசு விருதுகள்
அஜித் பால் சிங்

**அஜித் பால் சிங்** (*Ajit Pal Singh*, பிறப்பு ஏப்ரல் 1, 1947) இந்திய பஞ்சாப் மாநிலத்து சன்சார்பூரை சேர்ந்த தொழில்முறை வளைதடிப் பந்தாட்ட விளையாட்டு வீரராவார்.  இந்திய வளைத்தடிப் பந்தாட்ட அணியின் தலைவராக விளையாடியுள்ளார். இவருக்கு 1970க்கான அருச்சுனா விருது அறிவிக்கப்பட்டு 1972இல் வழங்கப்பட்டது. வளைத்தடிப் பந்தாட்டத்தில் நடுக்கள விளையாட்டாளராக இருந்தார். 1975இல் மலேசியாவின் கோலாலம்பூரில் நடந்த உலகக் கோப்பை போட்டிகளில் இந்திய அணியின் தலைவராக விளையாடி வெற்றி ஈட்டினார்.

அஜித் பால் சிங் மூன்று ஒலிம்பிக் போட்டிகளில், 1968,1972,1976, இந்திய அணியில் விளையாடியுள்ளார்; முதல் இரண்டு ஒலிம்பிக் போட்டிகளில் இந்திய அணி மூன்றாவதாக வென்று வெண்கலப் பதக்கம் பெற்றது. 2102ஆம் ஆண்டு ஒலிம்பிக்கில் இவர் இந்தியக் குழுத்தலைவராக நியமிக்கப்பட்டார். அரசியல்வாதியோ, அலுவலர்களோ அல்லாது ஒரு விளையாட்டு வீரர் இவ்வாறாக குழுத்தலைவர் பதவிக்கு நியமிக்கப்படுவது அதுவே முதல் முறையாகும். இருப்பினும் கடுமையான முதுகெலும்பு அழற்சியால் இந்நிகழ்வில் கலந்து கொள்ள இயலவில்லை. 1992இல் இவருக்கு  பத்மசிறீ விருது வழங்கப்பட்டது.

## மேற்சான்றுகள்

பகுப்பு:1947 பிறப்புகள்
பகுப்பு:இந்திய ஒலிம்பிக் வீரர்கள்
பகுப்பு:அருச்சுனா விருது பெற்றவர்கள்
பகுப்பு:பத்மசிறீ விருது பெற்ற விளையாட்டுத்துறையினர்
பகுப்பு:இந்தியப் பஞ்சாபில் விளையாட்டு
பகுப்பு:இந்திய வளைதடிப் பந்தாட்ட வீரர்கள்
பகுப்பு:வாழும் மக்கள்
பஞ்சாப் நாட்டுப்புற நடனங்கள்

**<span dir="ltr" lang="pa">பஞ்சாப் நாட்டுப்புற நடனங்கள் ( Punjabi dances ) </span>** என்பவை இந்தியா, பாக்கித்தான் எல்லைப் பகுதிகளில் உள்ள பஞ்சாப் பிராந்தியத்தில் பஞ்சாபி மக்களால் ஆடப்படும் நாட்டார் நடனங்களாகும். இந்தப் பஞ்சாபி நடனங்கள் ஆடும் பாணி மிக ஆற்றலோடும், மெதுவாகவும், நடுத்தர வேகத்திலும் ஆடப்படுகின்றன. மேலும் ஆண்கள் மற்றும் பெண்களுக்கு ஆடும் முறைகளில் குறிப்பிட்ட வடிவங்கள் உள்ளன. மற்றவர்கள் மத சூழல்களில் ஆடும்போது நடனங்கள் சில மதச்சார்பற்றவையாக உள்ளன.

பஞ்சாபி நடனங்கள் பொதுவாக கொண்டாட்டங்களின்போது ஆடப்படுகின்றன. அதாவது வைசாகி, திருமணம், லோரி, ஜாசான்-இ-பாரான் (வசந்த விழா) போன்ற திருவிழாக்களின்போது ஆடி, எல்லோரையும் ஆட ஊக்குவிக்கிறது. திருமணமான பஞ்சாபி இணையர் பொதுவாகச் சேர்ந்து நடனமாடுவர். கணவர் ஆடும் பஞ்சாபி நடன வடிவம் ஆண் பஞ்சாபி நடன பாணியில் அடிக்கடி கைகளை உயர்த்தி ஆடுவர், மனைவி பெண் பஞ்சாபி நடனங்கள் பாணியில் ஆடுவார்.

முதன்மையாக ஆண்களுக்கான அல்லது அனைவருக்குமான பஞ்சாபி நாட்டுப்பற நடனம் பங்காரா அல்லது பாங்ரா ஆகும். பெண்களுக்கான நடனம் ஜிட்டா அல்லது ஜிட்டாஹா எனப்படுகிறது. 

;பொதுவான பஞ்சாபிய பெண்களின் நாட்டுப்புற நடனங்கள்
thumb|பஞ்சாபி பாங்கரா பெண் நடனம்
* சாம்மி (நடனம்)
* கித்தா நடனம்
* ஜாகோ
* கிக்ளி
* லுட்டி
; ஆண்களுக்கான பொதுவான பஞ்சாபி நடனங்கள்
thumb|தமாய் நடனம்
* பாங்கரா
* மல்வாய் ஜிட்டா
* ஜுமார்
* லுட்டி
* ஜல்லி
* மிர்சா
* சியால் கோடி
* ஜுக்னி
* கிச்சான
* தமால்
* டாங்கரா
* கட்கா (Sword Dance)
;ஆண்கள், பெண்களுக்கு பொதுவான பஞ்சாபி நடனங்கள்

* *[[பாங்கரா]]*
* *கார்த்தி*
* *ஜிண்டுவா*
* *டாண்டாஸ்*

## வெளி இணைப்புகள்
* Glossary of different Punjabi Folk Dances 
* Folk dances of Punjab
* Activities in Lahore and Folk Dances
* Folk Dances in Punjab 
* Gatka
ரிங்கு ராச்குரு

**ரிங்கு ராச்குரு** (*Rinku Rajguru*) ( 3 ஜூன் 2001) இவர் மராத்தி மொழி திரைப்பட நடிகையாவார். 2016 ஆம் ஆண்டு வெளிவந்த சைராட் என்ற திரைப்படதில் சிறப்பாக நடித்து புகழைப்பெற்றார். இவருக்கு கதாநாயகனாக அறிமுக நாயகன் ஆகாஸ் தோசார் என்பவர் நடித்துள்ளார். தற்சமயம் இவர் மகாரஷ்டிரா மாநிலம், சோலாபூர் அக்லுஜ் என்ற இடத்தில் உள்ள ஜிஜமதா கன்ய பிரசாலா பள்ளியில் 10 ஆம் வகுப்பில் படித்துக்கொண்டிருக்கிறார்.  *சாய்ராட்* படத்தின் இயக்குநர் நாகராஜ் மஞ்சுளே இவரை 2013 ஆம் ஆண்டு இப்படத்தில் நடிக்க ஒப்பந்தம் செய்துள்ளார். இவர் 63 வது தேசிய திரைப்பட விருதுகள் விழாவில் சிறந்த சிறிய வயது நடிகை என்பதற்காக இந்திய ஜனாதிபதியிடம் விருது பெற்றார். இவரின் அப்பா, அம்மா ஆகிய இருவரும் ஆசிரியர்களாக வேலை செய்கிறார்கள். இவரது ஆசை மருத்துவராக படிக்க வேண்டும் என்பதாகும்.
*சாய்ராட்* திரைப்படம் 4 கோடி செலவில் தயாரிக்கப்பட்டாலும் இந்தியாவில் 50 கோடியும், வெளிநாடுகளில் 100 கோடிகளும் வசூல் செய்து சாதனை செய்துள்ளதால் இவருக்கு இப்படத்தின் தாரிப்பாளர் ஊக்க தொகையாக 5 கோடி கொடுத்து பாராட்டியுள்ளார். இதேபோல் இவருடன் நடித்த ஆகாஸ் தோசாருக்கும் 5 கோடி ஊக்க தொகையாக கொடுக்கப்பட்டுள்ளது. இந்த செய்தியை பின்னர் இவர் மறுத்தார்.

## திரைப்படம்

## விருதுகள்
* சிறப்பு ஜூரி விருது 63 வது தேசிய திரைப்பட விருதுகள். சைராட்
## மேலும் பார்க்க
* 

## மேற்கோள்கள்

பகுப்பு:இந்தியத் திரைப்பட நடிகைகள்
பகுப்பு:வாழும் மக்கள்
பகுப்பு:மகாராட்டிர மக்கள்
பகுப்பு:2001 பிறப்புகள்
துல்லிய பன்னாட்டு ஏடபிள்யுஎம்

**துல்லிய பன்னாட்டு ஏடபிள்யுஎம் ''[வடதுருவ போர் நடவடிக்கை பெரும் அளவு]*** (*Accuracy International AWM [Arctic Warfare Magnum]'') என்பது துல்லிய பன்னாட்டு நிறுவனத்தினால் வடிவமைக்கப்பட்டு, தயாரிக்கப்பட்ட ஆணி இயக்க மறைசுடு நீள் துப்பாக்கி ஆகும். துல்லிய பன்னாட்டு ஏடபிள்யுஎம் சுருக்கமாக "ஏடபிள்யுஎஸ்எம்" என அழைக்கப்படுகிறது. இத்துப்பாக்கி .338 லபுவா மக்னம் இரவையினைப் பயன்படுத்துகிறது.

25 செப்டம்பர் 2012 இல் துல்லிய பன்னாட்டு நிறுவனம் ஏடபிள்யுஎம் .338 இற்குப் பதிலாக துல்லிய பன்னாட்டு ஏஎக்ஸ்338 நீள் துப்பாக்கி உள்ளது என அறிவித்தது.

## பாவனையாளர்
* 
* 
* 
*
*
*
* 
* 
* 
* 
* 
* 
* 

## உசாத்துணை

## வெளி இணைப்புகள்

* demigodllc.com: Military .338 Lapua Rifles Compared, the SAKO TRG-42 and AI-AWSM by Zak Smith
* demigodllc.com: Accuracy International AWSM Photos and  More AWSM & TRG-42 Photos
* Modern Firearms 
* Picture – Arctic Warfare Magnum rifle 
* Sniper Central, 2004

பகுப்பு:மறைசுடு மரைகுழல் துப்பாக்கிகள்
பஞ்சாப்பின் மக்கள்வகைப்பாடு (இந்தியா)

2011 இந்திய மக்கள் கணக்கெடுப்பின்படி, இந்தியாவின் பஞ்சாப்பின் மக்கள்தொகை ஏறக்குறைய 27.7 மில்லியன் ஆகும். சீக்கியமே பெரும்பான்மை மத நம்பிக்கை ஆகும். குறிப்பாக மக்கள் தொகையில் 58% மக்கள் சீக்கிய நம்பிக்கையாளர்,  38% மக்கள்  இந்து சமயத்தவர் மீதமுள்ள மக்கள் சமணம்,  இசுலாம், பௌத்தம், கிறித்தவம் போன்ற சமயங்களை பின்பற்றுகின்றனர்.

சீக்கியர்களின் புனிதக் கோயிலான,  பொற்கோயில் (அல்லது  ஹர்மந்திர் சாஹிப் ) புனித நகரான  அம்ரித்சர்ரில் உள்ள, அகால் தக்த் வளாகத்தில் உள்ளது. இது உலகில் உள்ள சீக்கியர்களின் ஐந்து பீடங்களில் ஒன்று. மூன்று பீடங்கள் பஞ்சாப்பில் உள்ளன இதில், அனந்த்பூர் சாஹிப் என்பது குரு கோவிந்த் சிங்கால் உருவாக்கப்பட்டது.  பஞ்சாப்பில் கிட்டத்தட்ட ஒவ்வொரு நகரத்திலும், கிராமத்திலும் குறைந்தது ஒரு சீக்கிய குருத்வாராவை (பல்வேறு பாணிகள் மற்றும் அளவுகளில்) காணலாம்.

பஞ்சாபி மொழி குர்முகி எழுத்தில் எழுதப்படுகிறது. இதுவே மாநிலத்தின் அதிகாரப்பூர்வ மொழியாகும். முஸ்லிம்கள் லேசான பெரும்பான்மையுடன் மலிர்கோட்லா நகரில் வாழ்கின்றனர். பஞ்சாப்பில் முஸ்லீம்களின் எண்ணிக்கை 1.93% அதிகரித்துள்ளது காரணம் வேலைதேடி பிற இந்திய மாநிலங்களில் இருந்து முதன்மையாக பீகார், உத்தரப் பிரதேசம் போன்ற பகுதிகளில் இருந்து முஸ்லீம்கள் குடியேரியதே காரணமாகும்.

## மேற்கோள்கள்

பகுப்பு:பஞ்சாப் (இந்தியா)
பகுப்பு:இந்தியாவில் மக்கள்தொகையியல்
சத்னாம் சிங் பமரா

**சத்னாம் சிங் பமரா ** (*Satnam Singh Bhamara*,பிறப்பு: திசம்பர் 10, 1995) இந்திய தொழில்முறை கூடைப் பந்தாட்ட விளையாட்டாளர். இவர் என்பிஏ மேம்பாட்டுக் கூட்டிணைவில் டெக்சாசு லெஜன்ட்சு அணிக்காக விளையாடுகின்றார். என்பிஏவில் விளையாடத் தேர்ந்தெடுக்கப்பட்ட முதல் இந்தியர் இவராவார்; 2015ஆம் ஆண்டு டாலஸ் மேவரிக்ஸ்  தேர்ந்தெடுத்த முன்வரைவு அணியில் 52ஆவது நபராகத் தேர்ந்தெடுக்கப்பட்டார்.  7&nbsp;அடி 2 அங் (2.18 மீ) உயரமும் 290&nbsp;பவு (132&nbsp;கிலோ) எடையும் கொண்ட சத்னாம் சிங் கூடைப் பந்தாட்டத்தில் நடுவிடத்தில் விளையாடுகின்றார். புளோரிடாவின் பிராடென்டன் நகரில் உள்ள தனியார் பயிற்று நிலையமான ஐஎம்ஜி அகாதமியில் உயர்நிலைப் பள்ளிக் கூடைப்பந்தாட்டத்தை விளையாடியுள்ளார்.  இந்த பயிற்று நிலையத்தில் பயிற்சி பெற்று 14 அகவையிலேயே என்பிஏ அணிகளின் கவனத்தை ஈர்த்தமையால் ஊடகங்களில் பரவலாக அறியப்படலானார்.

## மேற்சான்றுகள்

பகுப்பு:இந்தியக் கூடைப்பந்து விளையாட்டு வீரர்கள்
பகுப்பு:இந்தியப் பஞ்சாபில் விளையாட்டு
பகுப்பு:1995 பிறப்புகள்
பகுப்பு:வாழும் மக்கள்
பஞ்சாபி விக்கிப்பீடியா

**பஞ்சாபி விக்கிப்பீடியா** (*Punjabi Wikipedia*, ) கட்டற்றக் கலைகளஞ்சியமான விக்கிப்பீடியாவின் பஞ்சாபி மொழி பதிப்பாகும். *ஷாமுகி* எழுத்துருவில் மேற்கு பஞ்சாபி விக்கிப்பீடியா எனவும்  குர்முகி எழுத்துருவில் கிழக்கு பஞ்சாபி விக்கிப்பீடியா எனவும் இரண்டு பஞ்சாபி விக்கிப்பீடியாக்கள் உள்ளன.

மேற்கத்திய பதிப்பு அக்டோபர் 24, 2008இல் விக்கிமீடியா நிறுவனத்தால் தொடங்கப்பட்டு அதன் வலைத்தளம் ஆகத்து 13, 2009இல் செயற்பாட்டிற்கு வந்தது. ஆகத்து 27, 2015 வரையில் 18,219 கட்டுரைகள் எழுதப்பட்டுள்ளன. 

கிழக்கத்தியப் பதிப்பு சூன் 3, 2002இல் நிறுவப்பட்டது; ஆனால் முதல் மூன்று கட்டுரைகள் ஆகத்து 2004இல்தான் எழுதப்பட்டன. சூலை 2016இல், இதில் 22,443 கட்டுரைகள் உள்ளன.
## மேற்சான்றுகள்

பகுப்பு:மொழிவாரி விக்கிப்பீடியாக்கள்
பகுப்பு:பஞ்சாபி மொழி
சன்சார்பூர்

**சன்சார்பூர்** (Sansarpur) என்னும் நகரம் இந்திய பஞ்சாபில் ஜலந்தர் மாவட்டத்தில் அமைந்துள்ளது.
## வரலாறு
சுமார் 300 ஆண்டுகளுக்கு முன்பு ஐந்து குடும்பங்கள் இந்த கிராமத்திற்கு வந்து வசித்தனர்.அவர்களின் வம்சாவளிகள் குளர் மற்றும் குந்தி அழைக்கப்படுகின்றனர்.
## மக்கள் தொகை
2011-ஆம் ஆண்டு மக்கள் தொகை கணக்கெடுப்பின்போது,  4061 மக்கள் வசித்தனர். இவர்களில்  51% பேர் ஆண்கள், 49%     
பேர் பெண்கள் ஆவர். 75 சதவீதம் பேர் கல்வியறிவு பெற்றிருந்தனர். 

## நபர்கள்
இந்தியாவின் குறிப்பிடத்தக்க ஹாக்கி விளையாட்டு வீரர்கள் பலர் சன்சார்பூரில் இருந்து பங்கு பெற்றுள்ளனர். 

* குர்ஜித் சிங் குல்லார்,(1958) ஆசிய விளையாட்டுகள்
* குர்தேவ் சிங் குல்லார், ஒலிம்பிக் வீரர்
* உதம் சிங் குல்லார், ஒலிம்பிக் வீரர்
* தர்சம் சிங், ஒலிம்பிக் வீரர்
* அஜித் பால் சிங் குல்லார், ஒலிம்பிக் வீரர்
* கலோனல்  பால்பிர் சிங் குல்லார், ஒலிம்பிக் வீரர்
* பால்பிர் சிங் குல்லார், ஒலிம்பிக் வீரர்
* ஜஸ்ஜித் சிங் - ஹாக்கி விளையாட்டு வீரர் 

## சான்றுகள்

## இணைப்புகள்

பகுப்பு:ஜலந்தர் மாவட்டம்
வைசாக்கி

**வைசாக்கி** (*Vaisakhi*, ), அல்லது **பைசாக்கி** ( *Baisakhi*) பஞ்சாப் பகுதியில் கொண்டாடப்படும் அறுவடைத் திருவிழாவாகும். தவிரவும் சூரிய நாட்காட்டியைப் பின்பற்றும் பஞ்சாபி நாட்காட்டியின் முதல் மாதமான வைசாக்கியின் முதல் நாள் (புத்தாண்டு) ஆகும்.  1699இல் கால்சா நிறுவிய நாளாகவும், *கல்சா சிர்ஜன் திவஸ்*,  *மேச சங்கிராந்தி* விழாவாகவும் கொண்டாடப்படுகின்றது.  இது வழமையாக ஏப்ரல் மாதம் 13 அல்லது 14ஆம் திகதிகளில் கொண்டாடப்படுகின்றது.

## கொண்டாட்டங்கள்
வைசாக்கி பஞ்சாப் பகுதியில் கொண்டாடப்பட்டு வந்த தொன்மையான அறுவடைத் திருவிழாவாகும். இது சூரிய புத்தாண்டின் துவக்கத்தையும் புதிய அறுவடைப் பருவத்தின் துவக்கத்தையும் குறிக்கின்றது.  சீக்கியர்களுக்கு சமயத் திருவிழாவாகவும் உள்ளது. இது கிரெகொரியின் நாட்காட்டியில் ஏப்ரல் 13 அன்று கொண்டாடப்படுகின்றது.  சீக்கியத்தில் 1699இல் அனந்த்பூர் சாஹிப்பில் கால்சா வழியை சீக்கிய 10ஆம் குரு குரு கோவிந்த் சிங் உருவாக்கிய நாளைக் கொண்டாடுகின்றது.

இந்த நாளை  இந்து சூரிய நாள்காட்டியின் புத்தாண்டு நாளாக  நேபாளத்திலும் இந்தியாவின்  அசாம் பள்ளத்தாக்கு, கேரளம், ஒடிசா, மேற்கு வங்காளம் மற்றும் பிற பகுதிகளில் கொண்டாடப்படுகின்றது.  இமாச்சலப் பிரதேசத்தில், இந்துக் கடவுளான ஜுவாலாமுகி அம்மனுக்கு வைசாக்கி அன்று வழிபடப்படுகின்றார். பீகாரில் சூரிய தேவன் வழிபடப்படுகின்றார்.

## தொடர்புடையக் கொண்டாட்டங்கள்

இந்த விழா
* அசாமில் *ரொங்கலி பிகு* என்றும், 
* வங்காளம், திரிபுராவில் *நப பர்ஷா* அல்லது *பொகெலா பொய்சாக்கி* என்றும்
* தமிழ்நாட்டில்  *[[தமிழ்ப் புத்தாண்டு]]* என்றும்
* கேரளாவில் *[[விஷூ]]*  என்றும்
**[[உத்தராகண்டம்|உத்தராகண்டத்தின்]] குமோன் பகுதியில் *பிக்கு* அல்லது *பிக்கோத்தி* என்றும்  
* [[ஒடிசா]]வில் *மகா விஷுபா சங்கராந்தி* என்றும் 
* [[இலங்கை]]  *சிங்களப் புத்தாண்டு'' என்றும் கொண்டாடப்படுகின்றது.

## ஒளிப்படத் தொகுப்பு

|குரு கோவிந்த் சிங் கால்சா வழிமுறையை உருவாக்குதல்
File:Panj Pyare, leading a procession.jpg|ஐக்கிய இராச்சியத்தின் வொல்வராம்டனில் பஞ்ச் பியாரே - வைசாக்கி 2007 
File:Airplane-mobile.jpg|2009 வான்கூவர் சீக்கிய வைசாக்கி விழா
File:VaisakhiSurrey1.gif|கனடாவின் சுர்ரேயில் வைசாக்கி விழா.
File:Free Lunch.jpg|2008ஆம் ஆண்டு இலண்டன் வைசாக்கி விழாவின்போது டிரபல்கர் சதுக்கத்தில்  கட்டணமில்லா உணவு, சமோசா, சோளே பத்தூரா வழங்குதல்
File:Sikh Motorcycle Club at Vaisakhi.jpg| வைசாக்கி 2007 வான்கூவர், கனடாவில் சீக்கிய பொறியுந்து சங்கம்
File:Vaisakhi 2012 London - 22.jpg| டிரபல்கர் ஸ்குயர், இலண்டன்
File:Vaisakhi 2012 London - 21.jpg| டிரபல்கர் ஸ்குயர், இலண்டன்
File:Vaisakhi 2012 London - 23.jpg| டிரபல்கர் ஸ்குயர், இலண்டன்
File:Dessert on tray.jpg|வான்கூவர் கனடாவில் ஏப்ரல் 11, 2009இல் வைசாக்கி கொண்டாட்டங்களில் ஜிலேபி வழங்கப்படல்
File:Bhangra at Vasakhi.jpg|2011இல் இங்கிலாந்தின் கென்ட்டில் கொண்டாடப்பட்ட வைசாக்கியில் டோல், பங்கரா கலைஞர்கள்


## மேற்சான்றுகள்

பகுப்பு:பஞ்சாபி பண்பாடு
பகுப்பு:சீக்கிய சமய விழாக்கள்
பகுப்பு:சிறப்பு நாட்கள்
பகுப்பு:இந்தியப் புத்தாண்டுகள்
பகுப்பு:அறுவடைப் பண்டிகைகள்
செல்யாபின்சுக் மாகாணம்

**செல்யாபின்சுக் மாகாணம்** (*Chelyabinsk Oblast*, , **செல்யாபின்ஸ்கயா ஓபிலாஸ்த்**) என்பது உருசியாவின் நடுவண் அலகும், ஒரு உருசிய மாகாணமும் ஆகும். இம்மாகாணம் உரால் மலைப்பகுதியில் ஐரோப்பா, ஆசியா கண்டங்களில் எல்லைப்பகுதியில் அமைந்துள்ளது. இதன்தலைநகர் செல்யாபின்சுக் நகரம் ஆகும். மக்கள்தொகை: 3,476,217 (2010 கணக்கெடுப்பு).

## புவியியல்

செல்யாபின்சுக் மாகாணம் தெற்கு உரால் மலைப்பகுதியில் கிழக்குச் சரிவில் அமைந்துள்ளது. மாகாணத்தின் ஒரு சிறிய பகுதி உரால் மலைகளின் மேற்கு சரிவில் உள்ளது.

இம்மாகாணம் குர்கான் நகருக்கும், சிவெர்தலோவ்சுக் மாகாணத்திற்கும் அருகில் உள்ளது. இம்மாகாணத்தின் பெரும்பகுதி ஐரோப்பா, ஆசியா கண்டங்களின் எல்லைப் பகுதியில் உள்ளது. இவ்வெல்லை உர்சூம்கா தொடருந்து நிலையத்திற்கு அருகில் உரால்தோ கடவையில் ஒரு கற்தூண் ஒன்றினால் குறிக்கப்பட்டுள்ளது. இத்தூணில் ஒர் பக்கத்தில் ஐரோப்பா என்றும் மற்றப் பக்கத்தில் ஆசியா என்றும் பொறிக்கப்பட்டுள்ளது. இம்மாகாணத்தின் மகித்தோகோர்சுக் நகரம் இரண்டு கணடங்களிலும் அமைந்துள்ளது.

இம்மாகாணத்தின் மொத்தப் பரப்பளவு 88,900&nbsp;கிமீ2.

## மக்கள் பரம்பல்
2010 கணக்கெடுப்பின்படி, இங்குள்ள மொத்த மக்கள்தொகை 3,476,217 ஆகும். இவர்களில் 83.8% உருசியர்களும், 5.4% தத்தார்களும், 4.8% பாசுக்கீர்களும், 1.5% உக்ரைனியர்களும், 1% கசக்குகளும் உள்ளனர்.

## சமயம்
2012 அதிகாரபூர்வத் தகலின்படி, 30.9% மக்கள் உருசிய மரபுவழித் திருச்சபையைப் பின்பற்றுகிறார்கள். 8% பொதுக் கிறித்தவர்களும் 5% கிழக்கு மரபுவழிக் கிறித்தவர்களும், 8% முஸ்லிம்களும், 1% சிலாவிக்கு ரொத்னோவெர்களும், 0.4% இந்துக்களும் ஆவர்.

## மேற்கோள்கள்

## வெளி இணைப்புகள்

*Reddatabook of Chelyabinsk Oblast 
*Regional Development Agency of Chelyabinsk region

பகுப்பு:உருசியாவின் மாகாணங்கள்
இந்திய பஞ்சாபின் பொருளாதாரம்

thumb|பதிந்தா மின்னாற்றல் நிலையம், பஞ்சாப், இந்தியா
இந்தியாவின் வடக்கு மாநிலங்களில் ஒன்றான **[[பஞ்சாப் (இந்தியா)|பஞ்சாபின்]] பொருளாதாரம்** தேசியப் பொருளாதார வளர்ச்சிக்கான சின்னமாக உள்ளது; இந்தியா உணவுத்துறையில் தன்னிறைவு பெற வேளாண்மையில் பஞ்சாப் ஆற்றியுள்ள வியத்தகு முன்னேற்றம் உலகளவில் பாராட்டைப் பெற்றுள்ளது.  2008ஆம் ஆண்டு உலகளாவிய பசித்தோர் குறியீட்டில் இந்தியாவில் மிகவும் குறைவான பசித்தோர் வாழும் மாநிலமாக பஞ்சாப் உள்ளது. ஐந்து அகவைக்கு குறைவான சிறுவர்களில் நான்கில் ஒரு பங்கினரே குறைந்த எடை உள்ளவராக உள்ளனர்.

பஞ்சாபில் நல்லக் கட்டமைப்பைக் கொண்டுள்ளது. சாலை, இரும்புவழிப் போக்குவரத்து, வான்வழிப் போக்குவரத்து மற்றும் ஆற்றுவழிப் போக்குவரத்து மாநிலத்தின் பல பகுதிகளையும் இணைக்கின்றன. இந்தியாவில் மிகக் குறைந்த வறியோர் வீதமாக 6.16% (1999-2000 மதிப்பீடு) உள்ளது. இதனால் 2012இல் இந்திய அரசின் புள்ளியியல் தரவுகளின் அடிப்படையில் சிறந்த மாநிலத்திற்கான விருதை வென்றுள்ளது. அதே 2012இல் வெளிநாட்டுச் செலாவணி மிகக் கூடுதலாக வரப்பெற்ற மாநிலமாகவும் இருந்தது; கேரளா, தமிழ்நாடு, உத்தரப் பிரதேசத்தை அடுத்து இதன் வரவு  $66.13 பில்லியன் ஆக இருந்தது.

## பேரியப் பொருளியல் போக்கு
இந்தியப் பஞ்சாபின்  மொத்த உள்மாநில உற்பத்தியின் போக்கு சந்தை விலையில் பட்டியலிடப்பட்டுள்ளது; இது இந்திய அரசின்  புள்ளியியல் மற்றும் திட்டச் செயலாக்க அமைச்சகத்தால் வெளியிடப்பட்டுள்ளது. 

மாநிலத்தின் கடன் 2005ஆம் ஆண்டில் மொத்த உள்மாநில உற்பத்தியில் 62 விழுக்காடாக இருந்தது.
## பெரிய நகரங்கள்
ஜலந்தர், அம்ரித்சர், லூதியானா, பட்டியாலா, பட்டிண்டா , பட்டாலா, கன்னா,பரித்கோட் , இராஜ்புரா, மொகாலி, மண்டி கோவிந்த்கர், ரோப்பார், ஃபிரோஸ்பூர், சங்குரூர், மலேர்கோட்லா, மோகா என்பன முதன்மை நிதிய, தொழில்மயமான நகரங்களாகும்.  மாநிலத்தின்  மொத்த உள்மாநில உற்பத்தியில்  இந்த நகரங்கள் பெரும்பங்கு வகிக்கின்றன.
## வேளாண்மை
புவியில் மிகுந்த மண்வளமிக்க பகுதிகளில் ஒன்றாக ஐந்து ஆறுகளின் மாநிலமான பஞ்சாப் விளங்குகின்றது. கோதுமை பயிரிட சிறப்பான மண்ணாக உள்ளது. அரிசி, கரும்பு, பழங்கள், காய்கறிகள் ஆகியனவும் இங்கு விளைவிக்கப்படுகின்றன.இந்தியப் பஞ்சாப்  "இந்தியாவின் களஞ்சியம்" என்றும் "இந்தியாவின் ரொட்டிக் கூடை" என்றும் அழைக்கப்படுகின்றது. இந்தியக் கோதுமை உற்பத்தியில் 17% உம் அரிசி உற்பத்தியில் 11%உம் இங்கு விளைகின்றன (2013 தரவு). இந்தியப் பரப்பில் பஞ்சாபின் பரப்பளவு 1.4% மட்டுமே; இருப்பினும் நாட்டில் உற்பத்தியாகும் தானியங்களில் ஏறத்தாழ 12% இங்கு உற்பத்தியாகின்றன. The largest grown crop is கோதுமை மிக கூடுதலான அளவில் உற்பத்தியாகின்றது. மற்ற முக்கியமான பயிர்களாக நெல், பருத்தி, கரும்பு, கம்பு, மக்காச்சோளம், வாற்கோதுமை, பழங்கள் உள்ளன.

நீர்ப்பாசனத்திற்கான முதன்மை வளங்களாக கால்வாய்களும் குழாய்க் கிணறுகளும் உள்ளன. வேனிற்கால பயிர்களாக (*ராபி* பயிர்கள்) கோதுமை, கிராம், பார்லி, உருளைக் கிழங்குகள், குளிர்கால காய்கனிகள் உள்ளன. முன்பனிக்கால பயிர்களாக (*காரிஃப்*) நெல், மக்காச்சோளம், கரும்பு, பருத்தி, இருபுற வெடிக்கனிகள் உள்ளன.

உள்மாநில மொத்த உற்பத்தியில் வேளாண்மை மற்றும் தொடர்புடையத் தொழில்களின் பங்கு, 2013-14இல்,  28.13% ஆக இருந்தது.
## தொழிற் துறை
மாநிலத்தில் உள்ள தொழிலகங்களை மூன்று பகுப்புகளில் பிரிக்கலாம்:
* வேளாண்-அடிப்படை தொழிலக நிறுவனங்கள்
* இயந்திரத் தொகுதி ஆலைகள்
* வேதிப்பொருள் ஆலைகள்

## மேற்சான்றுகள்

பகுப்பு:இந்தியப் பஞ்சாபின் பொருளாதாரம்
சீதா ராம ஜனனம்

***சீதா ராம ஜனனம்*** (தெலுங்கு: సీతారామ జననం) என்பது 1944 ல் வெளிவந்த தெலுங்குத் திரைப்படமாகும். இத்திரைப்படத்தினை கண்டசாலா பாலராமையா இயக்கியிருந்தார். இத்திரைப்படத்தில் அக்கினேனி நாகேஸ்வர ராவ் முக்கிய வேடத்தில் நடித்திருந்தார். இத்திரைப்பட இயக்குநரும் ஒரு கதாப்பாத்திரத்தில் நடித்திருந்தார்.

இத்திரைப்படம் இராமாயண நாயகன் இராமனின் வாழ்க்கையை மையப்படுத்தி எடுக்கப்பட்டிருந்ததது.

இத்திரைப்படம் விசயவாடாவில் உள்ள துர்கா கலா மந்திரில் 100 நாட்கள் ஓடிய பெருமை வாய்ந்தது.

## ஆதாரங்கள்

பகுப்பு:1944 தெலுங்குத் திரைப்படங்கள்
பகுப்பு:இராமாயணத்தை அடிப்படையாகக் கொண்ட திரைப்படங்கள்
பகுப்பு:இந்தியத் தெலுங்குத் திரைப்படங்கள்
பத்ரா (2005 திரைப்படம்)

**பத்ரா** 2005ல் வெளிவந்த தெலுங்குத் திரைப்படமாகும். பயோபதி ஸ்ரீனூ இப்படத்தை இயக்கியுள்ளார்.ரவி தேஜா, அர்ஜன் பாஜ்வா, மீரா ஜாஸ்மின், பிரகாஷ் ராஜ், பிரதீப் ரவட் மற்றும் லிண்டா ஆகியோர் முக்கிய வேடத்தில் நடித்திருந்தனர்.

## ஆதாரங்கள்
* ரவி தேஜா .. பத்ரா 
* அர்ஜன் பாஜ்வா .. ராஜா 
* மீரா ஜாஸ்மின் .. அணு 
* பிரகாஷ் ராஜ் ... சுரேந்திரா
* பிரதீப் ரவட் - வீரய்யா
* முரளி மோகன் மகந்தி

இத்திரைப்படத்தை தயாரிக்க ஐந்திலிருந்து ஆறு கோடிவரை செலவு செய்யப்பட்டுள்ளது.

## ஆதாரங்கள்


## வெளி இணைப்புகள்
* 
* Bhadra Film at Basthi.com

பகுப்பு:2005 தெலுங்குத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:இந்தியத் தெலுங்குத் திரைப்படங்கள்
பகுப்பு:தேவி ஸ்ரீ பிரசாத் இசையமைத்த திரைப்படங்கள்
சம்பூரண இராமாயணம்

***சம்பூரண ராமாயணா*** என்பது 1961 ல் வெளிவந்த இந்திய இந்தித் திரைப்படமாகும். இத்திரைப்படம் வால்மீகி இராமாயணத்தினை அடிப்படையாகக் கொண்டு கொண்டு வெளிவந்தது. இத்திரைப்படத்தில் மஹிபால் இராமராகவும், அனிதா குகா சீதையாகவும் நடித்திருந்தனர். பாபுபஹாய் மிஸ்டிரி இயக்கியிருந்தார். இப்படம் வர்த்தக ரீதியாக வெற்றியடைந்தது.

லதா மங்கேஷ்கர், மகேந்திர கபூர், ஆஷா போஸ்லே, மன்னா தே மற்றும் முகமது ரபி ஆகியோர் இப்படத்தின் பாடலை பாடியுள்ளனர்.

## ஆதாரங்கள்

* 
* 

## வெளி இணைப்புகள்
* 
* Sampoorna Ramayana at Bollywood Hungama

பகுப்பு:1961 இந்தித் திரைப்படங்கள்
பகுப்பு:இராமாயணத்தை அடிப்படையாகக் கொண்ட திரைப்படங்கள்
பகுப்பு:இந்திய இந்தித் திரைப்படங்கள்
ஹேமலதா

ஹேமா என்று அழைக்கப்படும் **ஹேமலதா** ஒரு இந்திய திரைப்பட நடிகையும், தொலைக்காட்சி நடிகையும் ஆவார். இவர் தமிழ் தொலைக்காட்சி தொடர்களில் நடித்துள்ளார்.

## தொழில்
குழந்தை நட்சத்திரமாக திரைப்படத்துறையில் நடிக்கத்தொடங்கினார். அதன் பிறகு துணை நடிகை கதாப்பாத்திரங்களில் நடித்து வருகிறார். ரஜினிகாந்தின் பாட்சா திரைப்படத்தில் குழந்தை நட்சத்திரமாக நடித்தார். நடிகர் சரத்குமாரின் சூரிய வம்சம், சேது படங்களில் நடித்துள்ளார்.

## தொலைக்காட்சி

### திரை வாழ்க்கை

## ஆதாரங்கள்

பகுப்பு:20 ஆம் நூற்றாண்டின் இந்திய நடிகைகள்
பகுப்பு:21 ஆம் நூற்றாண்டின் இந்திய நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
ஜமுனா (நடிகை)

**ஜமுனா** (30 ஆகத்து 1936 – 27 சனவரி 2023) தென்னிந்தியத் திரைப்பட நடிகை, இயக்குநர் மற்றும் அரசியல்வாதியாவார். இவர் பதினாறு வயதிலிருந்து திரைப்படங்களில் நடித்தார். 1953இல் புட்டிலு திரைப்படத்தில் நடிக்கத் தொடங்கினார்.

எல். வி. பிரசாதின் மிஸ்ஸியம்மா திரைப்படத்தில் நடித்தபிறகு இவர் புகழ்பெற்றார்.

## இளமைக்காலம்
ஜனா பாய் என்ற இயற்பெயர் கொண்ட ஜமுனா கர்நாடகாவில் உள்ள ஹம்பி எனுமிடத்தில் நிப்பானி ஶ்ரீனிவாசன் ராவ் - கௌசல்யாதேவி ஆகியோருக்குப் பிறந்தார். ஆந்திர பிரதேசத்தில் குண்டூர் மாவட்டத்திலுள்ள துக்கரிலா எனுமிடத்தில் வளர்ந்தார். நடிகை சாவித்திரி இவருடைய வீட்டில் தங்கியிருந்தார். அதனால் சாவித்திரி ஜமுனாவை திரைப்படத்துறைக்கு வருமாறு அழைத்தார்.

## தொழில்
ஜமுனா பள்ளியில் மேடை நடிகராக இருந்தார். அவருடைய அன்னை ஹார்மோனியம் போன்றவற்றை இசைக்க கற்றுத் தந்தார். டாக்டர் காரிகாபதி ராஜா ராவ் மா பூமி என்ற ஜமுனாவின் நாடகத்தினைப் பார்த்தவர், தன்னுடைய புட்டிலு திரைப்படத்தில் நடிகையாக்கினார். தமிழ், தெலுங்கு மற்றும் இந்தித் திரைப்படங்களில் நடித்த ஜமுனா, அரசியலிலும் இணைந்தார். 1980களில் இந்திய தேசிய காங்கிரசில் இணைந்து ராஜமிந்திரி மக்களவைத் தொகுதியில் 1989இல் தேர்வு செய்யப்பட்டார். 1990களில் பாரதிய ஜனதா கட்சியில் இணைந்து அக்கட்சிக்காக பிரச்சாரத்தில் ஈடுபட்டார்.

## விருது
* 1968: சிறந்த துணை நடிகைக்கான பிலிம்பேர் விருது - *மில்லன்*
* 2008: என்டிஆர் தேசிய விருது

## திரைப்படங்கள்
### தமிழ்
# மிஸ்ஸியம்மா (1955)
# தெனாலி ராமன் (1956)
# தங்கமலை ரகசியம் (1957)
# பொம்மை கல்யாணம் (1958) 
# நல்ல தீர்ப்பு (1959) 
# தாய் மகளுக்கு கட்டிய தாலி (1959)
# மருதநாட்டு வீரன் (1961) 
# நிச்சய தாம்பூலம் (1962) 
# மனிதன் மாறவில்லை (1962)
# குழந்தையும் தெய்வமும் (1965)
# அன்பு சகோதரர்கள் (1973) 
# தூங்காதே தம்பி தூங்காதே (1983)

## மறைவு
நடிகை ஜமுனா உடல்நலக் குறைவால் ஐதராபாதில் தனது 86 ஆவது அகவையில் 27 சனவரி 2023 அன்று காலமானார்.

## மேற்கோள்கள்

## வெளி இணைப்பு
* 

பகுப்பு:1936 பிறப்புகள்
பகுப்பு:2023 இறப்புகள்
பகுப்பு:கன்னடத் திரைப்பட நடிகைகள்
பகுப்பு:9வது மக்களவை உறுப்பினர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:பள்ளாரி மாவட்ட மக்கள்
பகுப்பு:அம்பி (கர்நாடகம்)
பகுப்பு:இந்தியப் பெண் திரைப்பட இயக்குநர்கள்
பதி பக்தி (1958 திரைப்படம்)

***பதி பக்தி*** என்பது 1958 ஆம் ஆண்டு வெளிவந்த தமிழ்த் திரைப்படமாகும். இத்திரைப்படத்தில் சிவாஜி கணேசன், ஜெமினி கணேசன், சாவித்திரி, எம். என். ராஜம் ஆகியோர் நடித்திருந்தனர்.

## நடிகர்கள்
*சிவாஜி கணேசன்
*ஜெமினி கணேசன்
*சாவித்திரி
*எம். என். ராஜம்
*டி. எஸ். பாலையா
*சித்தூர் வி. நாகையா
*கே. ஏ. தங்கவேலு
*சந்திரபாபு (நடிகர்)
*எம். சரோஜா
*கே. டி. சந்தானம் 
* ஏ. கிருஷ்ணன்
* ஏ. ராம ராவ்
*சி. ஆர். விஜயகுமாரி
* சி. கே. சரஸ்வதி
* கே. எஸ். அங்கமுத்து
* கே. மாலதி - கௌரவத் தோற்றம்

## படக்குழு
*தயாரிப்பாளர்: ஏ. பீம்சிங்
*தயாரிப்பு நிறுவனம்: புத்தா பிச்சர்ஸ்
*இயக்குநர்: ஏ. பீம்சிங்
*இசை: விஸ்வநாதன்-ராமமூர்த்தி
*பாடலாசிரியர்: பட்டுக்கோட்டை கல்யாணசுந்தரம்
*கதை: எம். எஸ். சோலைமலை
*திரைக்கதை: ஏ. பீம்சிங்
*வசனம்: எம். எஸ் சோலைமலை
*படத் தொகுப்பு: ஏ. பீம்சிங்

## ஆதாரங்கள்

## வெளி இணைப்புகள்

*The song ''kokkara kokkarakkO sevalE'' in Dhool
*The song ''indha thinnai pEchu vIranidam'' in Dhool 
*The song ''rock rock rock rock n roll'' in Dhool

பகுப்பு:1958 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஸ்வநாதன் - இராமமூர்த்தி இசையமைத்த திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:ஜெமினி கணேசன் நடித்துள்ள திரைப்படங்கள்
பகுப்பு:சாவித்திரி நடித்த திரைப்படங்கள்
பகுப்பு:எம். என். ராஜம் நடித்த திரைப்படங்கள்
பகுப்பு:டி. எஸ். பாலையா நடித்த திரைப்படங்கள்
சட்டி பனியன் கும்பல்

**சட்டி பனியன் கும்பல்** *(Chaddi Banian Gang)* என்பது இந்தியாவின் பஞ்சாப் மாநிலம் உட்பட பலபகுதிகளில் காணப்பட்ட ஏதோசில நபர்கள் ஒன்றுசேர்ந்து உருவான குற்றவியல் கும்பலைக் குறிக்கிறது.  கச்சா பனியன் கும்பல் என்ற பெயராலும் இக்கும்பல் அழைக்கப்படுகிறது. இக்கும்பல் உள்ளாடைகள் மட்டுமே அணிந்து கொண்டு தாக்குதல் நிகழ்த்தக் கூடிய தீவிரவாத அமைப்பைச் சேர்ந்த கும்பலாகும். சட்டி , பனியன் என்று உள்ளூர் மொழியிலும், உள்காற்சட்டை (underwear) மற்றும் பனியன் (baniyan) என்று ஆங்கிலத்திலும் அழைக்கப்படும் இவற்றை உள்ளாடைகள் என்ற பொதுப் பெயரால் அழைக்கின்றனர

## தாக்குதல்

5 முதல் 6 அல்லது 8 முதல் 10 பேராக இவர்கள் இயங்கினர். பகல் வேளையில் குர்தா, லுங்கி அணிந்து  இரயில் நிலையம், பேருந்து நிலையம் அல்லது ஒரு குடியிருப்புப் பகுதியின் காலிமனை போன்ற பகுதிகளில் தங்கியிருப்பர். கூலியாட்கள், பிச்சைக்காரர்கள் போல சுற்றியலைந்து கொள்ளையடிக்க வேண்டிய வீடுகளை அடையாளம் காண்பார்கள். ஒரே நேரத்தில் பலவீடுகளை கொள்ளயடித்து முடிந்த பின்னர் வேறு ஊருக்குச் சென்று விடுவர். தடிகள், கோடாலிகள், கத்திகள் மற்றும் நாட்டு வெடிபொருட்கள் போன்ற ஆயுதங்களுடன் செல்லும் இவர்கள் சூறையாடும் வீட்டு உறுப்பினர்களைக் கட்டிப் போட்டு கொள்ளை சம்பவத்தை நிகழ்த்தினர்.

சில சந்தர்ப்பங்களில் வாடகை வாகனங்களை எடுத்துக் கொண்டும் கொள்ளைக்கு இவர்கள் சென்றுள்ளனர். சில கோவில்களையும் இக்கும்பல் கொள்ளையடித்ததாக சந்தேகிக்கப்படுகிறது.

## அடையாளம்

பல வழக்குகளில் இத்தகைய கும்பலில் பேசு பார்தி இனத்தைச் சேர்ந்த மலைவாழ் மக்கள் சிலர் உறுப்பினர்களாக இருந்துள்ளனர். சில வழக்குகளில் இவர்களுடன் சேர்ந்து வேறு பலரும் குற்றவாளிகளாக இருந்துள்ளனர்.

## சம்பவங்கள்

1999 ஆம் ஆண்டு முதல் இவர்களின் அட்டூழியம் தொடர்பான செய்திகள் பதிவு செய்யப்பட்டுள்ளன. உத்தரகாண்ட், உத்தரப் பிரதேசம், மத்தியப் பிரதேசம், இராசத்தான் மற்றும் ஆந்திரப் பிரதேசம் முதலிய மாநிலங்களிலும் இவர்களுடைய கைவரிசைகள் நிகழ்ந்துள்ளன.

## கைதுகள்

அபூர்வமாக இக்கும்பலைச் சேர்ந்தவர்கள் பிடிபடுவதுண்டு.
அவர்கள் யாவரும் நாடோடிகள் என்று நம்பப்படுகிறது. போரிவாலியில் காவல் துறையினர் ஊடுருவி ஒருமுறை சட்டி பனியன் கும்பலை கைது செய்துள்ளனர்.

## இவற்றையும் காண்க
* கலா கக்சா கும்பல்

## மேற்கோள்கள்

பகுப்பு:இந்தியாவில் தீவிரவாதம்
பகுப்பு:மனித உரிமை மீறல்கள்
பகுப்பு:குற்றங்கள்
பகுப்பு:பஞ்சாப் (இந்தியா)
இராம் ராஜ்ஜியா

**ராம் ராஜ்யா** என்பது 1943 ல் வெளிவந்த இந்தித் திரைப்படமாகும். இதனை விஜய் பாத் இயக்கியிருந்தார். இத்திரைப்படம் இராமாயணத்தினை அடிப்படையாகக் கொண்டது.

1943ல் வெளிவந்த திரைப்படங்களில் அதிக வசூல் எடுத்த மூன்றாவது திரைப்படமாக இப்படம் இருந்தது.

## ஆதாரங்கள்


## வெளி இணைப்புகள்
* 

பகுப்பு:1943 திரைப்படங்கள்
பகுப்பு:இந்து தொன்மவியல் திரைப்படங்கள்
பகுப்பு:இராமாயணத்தை அடிப்படையாகக் கொண்ட திரைப்படங்கள்
சம்பூரண இராமாயணம் (1971 திரைப்படம்)

***சம்பூரண இராமாயணம்*** என்பது  1971 ல் வெளிவந்த தெலுங்குத் திரைப்படமாகும். இதனை சத்திராசு லட்சுமி நாராயணா இயக்கியிருந்தார். இத்திரைப்படம் இந்து இதிகாசமான வால்மீகி இராமாயணத்தினை அடிப்பைடையாக கொண்டு எடுக்கப்பட்டது. இத்திரைப்படம் வர்த்தக ரீதியாக வெற்றியடைந்தது.

## கதை
இராமாயண நாயகனான இராமனின் பிறப்பிலிருந்து இப்படத்தில் கதையமைக்கப்பட்டிருந்தது.

## நடிகர்கள்
* சோபன் பாபு - இராமர் 
* நாகராஜு - இலட்சுமணன்
* சந்திரகலா - சீதை 
* கும்மடி - தசரதன்
* சித்தூர் வி. நாகையா -வசிட்டர்
* கைகலா சத்தியநாராயணா - மேகநாதா
* எஸ். வி. ரங்கராவ் -இராவணன்
* கிருஷ்ண குமாரி - மண்டோதரி
* மிக்கிலினேனி -  சனகன்
* ஜமுனா - கைகா
* சாயா தேவி - மந்தாரா
* துளிபாலா -  விபீடணன்
* முக்காமலா - பரசுராமர்
* ஹேமலதா - கோசலை
* பண்டரிபாய் - சபரி (இராமாயணம்)
* சந்திர மோகன் - பரதன்
* அர்ஜா ஜனார்தன் ராவ் - அனுமன் மற்றும் குகனாக

இத்திரைப்படம் ஆந்திர பிரதேசத்தில் பத்து திரையரங்குகளில் நூறு நாட்களுக்கும் மேல் திரையிடப்பட்டது.

## ஆதாரங்கள்

## வெளி இணைப்புகள்
* 

பகுப்பு:1971 தெலுங்குத் திரைப்படங்கள்
பகுப்பு:இராமாயணத்தை அடிப்படையாகக் கொண்ட திரைப்படங்கள்
பகுப்பு:கே. வி. மகாதேவன் இசையமைத்த தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
இராமாயணா தி எபிக்

இராமாயணா தி எபிக் 2010 ல் வளிவந்த இந்திய வரைகலை திரைப்படமாகும். இதனை இந்திய மாயா டிஜிட்டல் மீடியா தயாரித்திருந்தது.

15 அக்டோபர் 2010ல் வார்னர் பிரதர்ஸ் வெளியிட்டது. 

## கதை
இராமன் பிறந்தது முதல், சீதையை மீட்க இராவணனுடன் போரிட்டு வென்றது வரை இப்படத்தில் கதையாக உள்ளது.

## மேற்கோள்கள்


## வெளி இணைப்புகள்
* 

பகுப்பு:2010 இந்தித் திரைப்படங்கள்
பகுப்பு:இந்து தொன்மவியல் திரைப்படங்கள்
பகுப்பு:இராமாயணத்தை அடிப்படையாகக் கொண்ட திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:இந்திய இந்தித் திரைப்படங்கள்
சம்பூர்ண ராமாயணம்

***சம்பூர்ண ராமாயணம்*** என்பது 1958 இல் வெளிவந்த தமிழ்த் திரைப்படமாகும். இந்தத் திரைப்படம் இந்து தொன்மவியல் இதிகாசமான வால்மீகியின் இராமாயணத்தை அடிப்படையாகக் கொண்டு எடுக்கப்பட்டது. இதில் சிவாஜி கணேசன் மற்றும் என். டி. ராமராவ் ஆகியோர் முக்கிய வேடத்தில் நடித்திருந்தனர். கே. வி. மகாதேவன் இசையில் எம். ஏ. வேணு தயாரித்திருந்தார். கே. சோமு இயக்கியிருந்தார். இத்திரைப்படம் 14 ஏப்ரல் 1958ல் வெளிவந்தது.

கே.வி. சீனிவாசன் என். டி. ராமராவுக்கு தமிழில் குரல் கொடுத்தார். இத்திரைப்படம் 1959 சனவரி 14 ல் மொழிமாற்றம் செய்யப்பட்டு தெலுங்கில் வெளிவந்தது.

## வகை
காப்பியப்படம்

## கதை
இத்திரைப்படத்தின் கதை இராமாயணத்தில் இராமனுடைய பிறப்பிலிருந்து விவரிப்பதாக அமைந்துள்ளது.

பரதனின் (சிவாஜி கணேசன்) தாயின் சூழ்ச்சியின் காரணமாக முடிசூடவிருந்த இராமர் 14 வருடங்கள் வனவாசம் செல்ல ஏற்பட்டது. இச்சம்பவமறியாது தாய் கூறிய பின் தெரிந்து கொள்ளும் பரதன் தன் தாயை அவதூறாகப் பேசியவாறு ராமரின் பாதம் நோக்கி ஓடுகிறான். அங்கு இராமருக்கு சேவையாற்ற விரும்பும் பரதனின் அன்பினை மெச்சுகின்றார் இராமரும். பின்னர் நடைபெறும் காப்பியச் சிறப்புமிக்க இராமரின் இலங்கை யுத்தம் இராவண அழிப்பு என்பன திரைக்கதை முடிவாகும்.

## நடிகர்கள்
*சிவாஜி கணேசன்  ... பரதன்
*என். டி. ராமராவ் ... இராமர்
*பத்மினி ... சீதை
*பி. வி. நரசிம்மபாரதி ... இலட்சுமணன்
*டி. கே. பகவதி ... இராவணன்
*சித்தூர் வி. நாகையா ... தசரதன்
*எஸ். டி. சுப்புலட்சுமி ... கோசலை
*ஜி. வரலட்சுமி  ... கைகேயி
*வி. கே. ராமசாமி  ... குகன்
*எம். என். ராஜம் ... சூர்ப்பனகை
* சந்தியா ... மண்டோதரி

## படக்குழு
* தயாரிப்பாளர்: எம். ஏ. வாசு
* வெளியீடு: எம். ஏ. வி. பிச்சர்ஸ்
* இயக்குநர்: கே. சோமு
* இசை: கே. வி. மகாதேவன்
* பாடலாசிரியர்: ஏ. மருதகாசி
* கதைகளம்: வால்மீகியின் இராமாயணம்
* ஸ்கிரின் பிளே: ஏ. பி. நாகராசன்
* வசனம்: ஏ. பி. நாகராசன்
* சினிமட்டோகிராபி: வி. கே. கோபண்ணா
* படத்தொகுப்பு: டி. விஜயரங்கம்
* பாடல் ஓலிப்பதிவு: டி. எஸ். ரங்கசாமி
* ஆடியோகிராபி: சி. வி. ராமசாமி ஐயர்

## ஆதாரங்கள்

## வெளி இணைப்புகள்
*

பகுப்பு:1958 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இராமாயணத்தை அடிப்படையாகக் கொண்ட திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:பத்மினி நடித்த திரைப்படங்கள்
அமர் சிங் சம்கிலா

**அமர் சிங் சம்கிலா** (*Amar Singh Chamkila*) என பொதுமேடைகளில் பரவலாக அறியப்படும் **தன்னி ராம்** (*Dhanni Ram*, 21 சூலை 1961 – 8 மார்ச் 1988),  புகழ்பெற்ற  பஞ்சாபி பாடகரும் பாடலாசிரியரும் இசைக்கலைஞரும் இசையமைப்பாளரும் ஆவார்.  அமர்சிங் சம்கிலா தனது மனைவி அமர்ஜ்யோத்துடன் இணைந்து பாடி வந்தார். இருவரும் மார்ச் 8, 1988இல் அடையாளம் காணபடாத இளைஞர்களால் சுட்டுக் கொல்லப்பட்டனர்.

பஞ்சாபின் மிகச் சிறந்த மேடைப் பாடகர்களில் சம்கிலா ஒருவராகத் திகழ்ந்தார். தான் வளர்ந்த பஞ்சாபி சிற்றூர் வாழ்க்கையின் தாக்கம் இவரது இசையில் தெரிந்தது. பொதுவாக திருமணத்திற்கப்பாற்பட்ட பாலுறவு, வயதுக்கு வருதல், குடித்தல், போதைமருந்துப் பயன்பாடு, பஞ்சாபி ஆண்களின் ஆண்மை குறித்த பாடல்களைப் பாடி வந்தார்.  இதனால் இவரது பாடல்கள் மிகவும் விரசமாக இருப்பதாக சர்ச்சைகள் எழுந்தன. இவரது விசிறிகள் இவரது பாடல்கள் உண்மையான பஞ்சாபிப் பண்பாட்டையும் பஞ்சாபி சமூகத்தையும் பிரதிபலிப்பதாக கூறினர்.

இவரது தொகுப்பில் "பெக்லே லால்கரே நால்" என்ற பாடலும் பக்திப் பாடல்களான "பாபா தேரா நான்கானா", "தல்வார் மே கல்கிதர் தி"யும் மிகவும் புகழ் பெற்றவை. இவர் எழுதி, ஆனால் பாடாத,  "ஜட் தி துஷ்மனி" என்ற பாடல் மற்ற பல பஞ்சாபிக் கலைஞர்களால் பாடப்பட்டு பரவலான பாராட்டைப் பெற்றுள்ளது.

இந்தியத் திரைப்பட இசையமைப்பாளர் அமித் திரிவேதி சம்கிலாவை "பஞ்சாபின் எல்விஸ் பிரெஸ்லி" எனப் புகழ்ந்துள்ளார்.

பிரித்தானிய இந்திய இசைக்கலைஞர் *பஞ்சாபி எம்சி*  சம்கிலாவின்  இசையின் தாக்கத்தால்  இசைத்துறைக்கு வந்ததாக குறிப்பிட்டுள்ளார். 
## மேற்சான்றுகள்

பகுப்பு:பஞ்சாபிக் கலைஞர்கள்
பகுப்பு:இந்திய இசை அமைப்பாளர்கள்
பகுப்பு:1961 பிறப்புகள்
பகுப்பு:1988 இறப்புகள்
பகுப்பு:கொலை செய்யப்பட்ட இசைக் கலைஞர்கள்
1574

ஆண்டு **1574** (**[[ரோம எண்ணுருக்கள்|MDLXXIV]]**) பழைய யூலியன் நாட்காட்டியில் வெள்ளிக்கிழமையில் துவங்கிய ஒரு சாதாரண ஆண்டு ஆகும்.

## நிகழ்வுகள்
* சனவரி &ndash; போலந்தில் சமய சுதந்திரத்தை அறிமுகப்படுத்தும் வார்சா உடன்பாடு எழுதப்பட்டது.
* சனவரி 28 &ndash; உயர்குடிகளுக்கு எதிராக குரோவாசிய-சுலோவீனிய உழவர் கிளர்ச்சி ஆரம்பமானது. பெப்ரவரி 15 இல் இது வன்முறைகள் மூலம் அடக்கப்பட்டது. கிளர்ச்சித் தலைவர் மத்திசா கூபெக் சாகிரேப் நகரில் பொதுவில் தூக்கிலிடப்பட்டார்.
* மே 11&ndash;16 &ndash; பிரான்சின் மூன்றாம் என்றி போலந்து-லித்துவேனியாவின் அரசராகத் தேர்ந்தெடுக்கப்பட்டார்.
* சீனாவின் பீங்கான், பட்டு ஆகியவற்றுக்காக வெள்ளியை ஏற்றி வந்த முதலாவது எசுப்பானியக் கப்பல் பிலிப்பீன்சு, மணிலாவை வந்தடைந்தது.
* போர்த்துக்கீசர் மாலைத்தீவுகளில் இருந்து வெளியேற்றப்பட்டனர்.

## பிரப்புகள்
* சனவரி 10 &ndash; சைமன் மாரியசு, செருமானிய வானியலாளர் (இ. 1624)

## இறப்புகள்
* செப்டம்பர் 1 - குரு அமர் தாஸ், 3வது சீக்கிய குரு (பி. 1479)

## மேற்கோள்கள்
சவுதி அரேபிய நாட்டுப்பண்

**சவுதி அரேபிய நாட்டுப்பண்** ( **National Anthem of The Kingdom Saudi Arabia** ) () அதிகாரப்பூர்வமாக 1950 ஆண்டு பாடல் வரிகளின்றி ஏற்கப்பட்டு, முப்பது ஆண்டுகள் சொற்களின்றி இசைவடிவம் மட்டும் இருந்தது.  மீண்டும் 1984 இல் பாடல்வரிகளுடன் ஏற்கப்பட்டது. இதன் மூல இசையமைப்பாளரான அப்துல் ரகுமான் அல் கதீப் (عبد الرحمن الخطيب) 1947 ஆண்டு இசையமைத்தார். இந்த முல இசைக்கு செராஜ் ஒமர்  (سراج عمر) என்பவரால் வாத்திய இசை சேர்க்கப்பட்டு, இப்ராகிம் கஃபாஜியின்  (إبراهيم خفاجي) பாடல்வரிகள் சேர்க்கப்பட்டன.

## வரிகள்

## குறிப்புகள்

## வெளி இணைப்புகள்
* Saudi Arabia: ''an-Nasheed al-Waṭaniy'' - Audio of the national anthem of Saudi Arabia, with information and lyrics
* The Royal Embassy of Saudi Arabia in Washington, DC  has an Audio page that includes the National Anthem in both vocal and instrumental versions.

பகுப்பு:நாட்டுப்பண்கள்
பகுப்பு:சவூதி அரேபியா
துணை இயந்திரத் துப்பாக்கி

[thumb|right|ஐக்கிய அமெரிக்க [ஐக்கிய அமெரிக்க கடற்படையின் கடல், வான், தரை அணிகள்|சீல் அணியினர் கெக்லர் அண்ட் கோக் எம்பி5 துணை இயந்திரத் துப்பாக்கியுடன் காணப்படுகின்றனர்.]]
**துணை இயந்திரத் துப்பாக்கி** அல்லது **உப இயந்திரத் துப்பாக்கி** (*submachine gun* [*SMG*]) என்பது சிறு கைத்துப்பாக்கி வெடியுறைகளைச் சுடுவதற்காக உருவாக்கப்பட்ட வளி குளிராக்கல், தாளிகை மூலம் வழங்கும், தானியக்க குறும்மசுகெத்து ஆகும். ஆங்கிலத்தில் வழங்கப்படும் சொல்லான "*submachine gun*" என்பது தொம்சன் துணை இயந்திரத் துப்பாக்கி கண்டுபிடிப்பாளரான யோன் ரி. தொம்சன் என்பவரால் அறிமுகப்படுத்தப்பட்டது.

முதல் உலகப் போர் (1914–1918) காலத்தில் துணை இயந்திரத் துப்பாக்கி உருவாக்கப்பட்டது. இரண்டாம் உலகப் போர் (1939–1945) காலத்தில் அது உச்சநிலையை அடைந்து, மில்லியன் கணக்கில் அவை உருவாக்கப்பட்டன. போரின் பின் புதிய வடிவமைப்புக்கள் கிட்டத்தட்ட ஒவ்வொரு வாரமும் வெளியாகின. ஆயினும், 1980 களில் அது குறைவடைந்தது. இன்று, தாக்குதல் நீள் துப்பாக்கி துணை இயந்திரத் துப்பாக்கிகளுக்கு மாற்றீடாக அமைந்து, பாரிய தாக்க எல்லை உடையதாகவும் தற்கால காலாட் படையினர் பயன்படுத்தும் தலைக்கவசம், உடற்கவசம் ஆகியவற்றை துளைக்கக் கூடியதாகவும் உள்ளது. ஆயினும், துணை இயந்திரத் துப்பாக்கிகள் சில சிறப்பு படைகளினால் பயன்படுத்தப்படுகிறது. அவற்றின் சிறிய அளவு, ஒலிக் குறைப்பு என்பவற்றால் அவை இன்னும் பயன்படுத்தப்படுகிறது.

## உசாத்துணை

## வெளி இணைப்புகள்

*Submachine Gun at பிரித்தானிக்கா கலைக்களஞ்சியம்


பகுப்பு:இராணுவ உபகரணங்கள்
கன்சாய் பன்னாட்டு வானூர்தி நிலையம்

**கன்சாய் பன்னாட்டு வானூர்தி நிலையம்** (*Kansai International Airport*)(関西国際空港, *Kansai Kokusai Kūkō*?) (IATA: **KIX**,&nbsp;ICAO: **RJBB**) என்பது சப்பான் நாட்டின் கன்சாய் மாகாணத்தில் உள்ள ஒரு பன்னாட்டு வானூர்தி நிலையமாகும். இது ஒரு செயற்கை தீவில் அமைக்கப்பட்டுள்ளது. இதுதான் உலகிலேயே கடலில் அமைக்கப்பட்ட முதல் வானூர்தி நிலையமாகும். இது ஒசாகா வளைகுடாவின் மையத்தில், ஒசாகா நிலையத்தின் தென்மேற்கில்  தொலைவில் அமைந்துள்ளது, இதன் அருகில் மூன்று நகராட்சிகள் அமைந்துள்ளன அவை இசுமிசானோ (வடக்கு), சின்னான் (தெற்கு),  தாஜிரி (மையம்), ஆகும். இது ஒன்சூ கரையில் இத்தாலிய கட்டடக்கலை நிபுணரான ரென்கோ பியானோ என்பவரின் வடிவமைப்பால் கட்டப்பட்டது.  இந்த வானூர்தி நிலையத்தின் மொத்தப் பரப்பளவு 4 லட்சத்து 53 ஆயிரத்து 993 சதுர மீட்டர். உயரம் 36.64 மீட்டர். ஒரு அடித்தளமும், நான்கு மேல் தளங்களுடனுத் இந்த வானூர்தி நிலையம் கட்டப்பட்டுள்ளது. 1987 ஆம் ஆண்டு வானூர்தி நிலையத்துக்கான கட்டுமானப் பணிகள் தொடங்கின.

கடலில் வானூர்தி நிலையத்தை கட்ட திட்டமிட்ட பகுதியில் கடல் நீரை வெளியேற்றிவிட்டு, கல் மற்றும் மண்ணைக் கொண்டு நிரப்பும் முறையில் கட்டுமானப் பணிகள் நடந்தன. இதற்காக சப்பானில் உள்ள மலைக் குன்றுகள் தகர்க்கப்பட்டு மண்ணும் கல்லும் கடலில் கொட்டப்பட்டன. மண்ணை நிரப்பும் பணிகள் முடிந்த பிறகு கட்டடம் கட்டும் பணிகள் 1991 ஆம் ஆண்டு ஏப்ரல் மாதம் தொடங்கியது.
கடல் மேலே பிரம்மாண்டமாக அமைக்கப்பட்ட இந்த விமான நிலையத்தை உருவாக்க அப்போது 67 ஆயிரத்து 500 கோடி ரூபாய் செலவிடப்பட்டது. இந்த நிலையம் பணிகள் முடிந்து 1994 செப்டம்பர் 4 அன்று திறக்கப்பட்டது. இது ஒசாகா நகரத்துக்கு அண்மையில் உள்ளது.

இந்த நிலையம் பன்னாட்டு நிலையமாக செயல்படுகிறது. அனைத்து நிப்பான் ஏர்வேஸ் , ஜப்பான் ஏர்லைன்ஸ் ,  நிப்பான் சரக்கு விமானங்கள் போன்ற வானூர்திகள் இங்கு இயக்கப்படுகின்றன. 
இது சப்பானியர்களால் கான்கு *Kankū* (関空?) என பேச்சுவழக்கில் அழைக்கப்படுகிறது.

## மேற்கோள்கள்

பகுப்பு:சப்பான் வானூர்தி நிலையங்கள்
பாபுசிவன்

**பாபுசிவன்** (4 நவம்பர் 1964 - 16 செப்டம்பர் 2020) ஓர் இந்தியத் தமிழ்த் திரைப்பட இயக்குநர் ஆவார். இவர் தமிழ்நாட்டின் சென்னையைச் சேர்ந்தவர். தொடக்கத்தில் இயக்குநர் தரணியிடம் உதவி இயக்குநராகப் பணியாற்றினார். பின்னர் 2009 ஆவது ஆண்டில் விஜய் நடித்த வேட்டைக்காரன் திரைப்படத்தை இயக்கியதன் மூலமாக தமிழ்த் திரைப்படத்துறையில் இயக்குநராக அறிமுகமானார்.

## திரைப்பட விபரம்

## மேற்கோள்கள்

பகுப்பு:1964 பிறப்புகள்
பகுப்பு:2020 இறப்புகள்
பகுப்பு:தமிழ்த் திரைப்பட இயக்குநர்கள்
பகுப்பு:இந்தியத் திரைப்பட இயக்குநர்கள்
பகுப்பு:சென்னைத் திரைப்பட இயக்குநர்கள்
பகுப்பு:சென்னை திரைக்கதை எழுத்தாளர்கள்
மறைசுடு மரைகுழல் துப்பாக்கி

[thumb|[ஐக்கிய அமெரிக்க ஈரூடகப் படைப்பிரிவு பயன்படுத்தும் 7.62×51மிமீ எம்40 மறைசுடு நீள் துப்பாக்கி.]]
[thumb|.50 குழல் விட்டம் கொண்ட [பரெட் எம்82|எம்82ஏ1 மறைசுடு நீள் துப்பாக்கி ஒரு சடப்பொருள் எதிர்ப்பு நீள் துப்பாக்கியாகப் பயன்படுத்தப்படுகிறது.]]

**மறைசுடு நீள் துப்பாக்கி** அல்லது **தொலைகுறித் துப்பாக்கி** (*sniper rifle*) என்பது ஆள் கொண்டு செல்லக்கூடிய, உயர் துல்லியமான, தோளில் வைத்து சுடும் மரைகுழல் துப்பாக்கி ஆகும். இது படைத்துறை அல்லது சட்ட அமுலாக்கலுக்காக பயன்படுத்தப்படுவதும், சிறிய ஆயுதங்களைவிட நீண்ட தூரத்திற்கு அதிக துல்லியத்துடன் சுடக்கூடியவாறு வடிவமைக்கப்பட்டுள்ளது. மறைசுடு நீள் துப்பாக்கி உயர் அளவு துல்லியத்துக்காக உருவாக்கப்பட்டதும், தொலைக்காட்டி காண்குறி இணைக்கப்பட்டு, மைய வெடி வெடியுறையைக் கொண்டதுமான ஆயுதமாகவுள்ளது.

வைட்வேத் நீள் துப்பாக்கி உலகின் முதலாவது நீண்ட தூர மறைசுடு நீள் துப்பாக்கியாக விவாதத்திற்கு இடமின்றிக் கருதப்படுகிறது. முக்கியமான பிரித்தானியப் பொறியியலாளரான சேர் யோசப் வைட்வேத் அதனை வடிவமைத்திருந்தார். அதில் வழமையான சுடுகுழாய்க்குப் பதிலாக திருகிய அறுகோணம் கொண்ட குழாயினைப் பயன்படுத்தியிருந்தார்.

## இவற்றையும் பார்க்க
* குறிசுடுநர்
* தாக்குதல் நீள் துப்பாக்கி
* குறும்மசுகெத்து

## உசாத்துணை

## வெளி இணைப்புகள்

* Modern Firearms list of sniper rifles 
* SniperCentral list of sniper rifles 
* Tack Driving Tactical Rifle from Tac Ops  — Detailed overview of the accurization process for a .25 MOA rifle
* Detailed accuracy articles, by barrel maker Dan Lilja
* Detail of Russian snipers and sniper rifles of World War Two by Chris Eger, military historian 
* demigodllc.com: Practical long-range rifle shooting
* Five-minute Sniper 101 Tutorial, Colonial Days to Present
ஜலந்தர் நகரம் தொடருந்து நிலையம்

**ஜலந்தர் நகரம் தொடருந்து நிலையம் **, இந்திய மாநிலமான பஞ்சாபின் ஜலந்தர் நகரத்தில் அமைந்துள்ளது.ஜலந்தர் நகரம் தொடருந்து நிலையம்  உயரத்தில் உள்ளது.
## வரலாறு
1870 இல் சிந்து , பஞ்சாப், தில்லி இரயில்வே ஒருங்கிணைந்து அமிர்தசரஸ்- அம்பாலா - சஹரன்பூர் - காசியாபாத் வழித்தடத்தில் 
 நீளத்தில் பாக்கித்தானின் மூல்தான் மற்றும் தில்லிக்கும் தொடருந்து பாதை அமைத்தது.
முகேரியன் மற்றும் ஜலந்தர் நகரம் தொடருந்து பாதை 1915 -ல் கட்டப்பட்டது.

## பயணிகள்
இந்தியாவில் அதிக மக்கள் வந்து செல்லும் முதன்மையான நூறு தொடர்வண்டி நிலையங்களில் இதுவும் ஒன்று.

## சான்றுகள்

பகுப்பு:பஞ்சாப் மாநிலத்திலுள்ள தொடருந்து நிலையங்கள்
பகுப்பு:ஜலந்தர் மாவட்டம்
பகுப்பு:இந்திய பஞ்சாபில் போக்குவரத்து
ஜி. கோவிந்தராயுலு

**ஜி. கோவிந்தராஜுலு நாயுடு** (*G. Govindarajulu Naidu*) பழம்பெரும் திரைப்பட இசையமைப்பாளர் ஆவார். தமிழ், தெலுங்கு மொழித் திரைப்படங்களுக்கு இவர் இசையமைத்துள்ளார். ஜி. ராமநாதன், எஸ். வி. வெங்கட்ராமன், எஸ். எம். சுப்பையா நாயுடு ஆகியோருக்கு முன்னவராக திரையிசையுலகில் குறிப்பிடத்தக்கவராக விளங்கியவர்.

இவரின் இசையமைப்பில் திருச்சி லோகநாதன், எம். எல். வசந்தகுமாரி, சி. எஸ். ஜெயராமன், பி. லீலா, ஜிக்கி, டி. வி. ரத்தினம், ஏ. பி. கோமளா, ஏ. எம். ராஜா, கண்டசாலா ஆகியோர் பாடல்களைப் பாடியுள்ளனர்.

## இசையமைத்த சில பாடல்கள்
**காலமெனும் சிற்பி செய்யும் கவிதைத்தாய் கோயிலடா..* (மனிதனும் மிருகமும், பாடியவர்: சி. எஸ். ஜெயராமன்)
**ஓய்வில்லாத உலகத்திலே ஒரே கொண்டாட்டம்* (பாடியோர்: எம். எம். மாரியப்பா, சி. ௭ஸ். ஜெயராமன்)
**இமயமலைச் சாரலிலே* (எம். எல். வசந்தகுமாரி)
**சொக்குதே மனம்* (பாக்தாத் திருடன்)
**கற்க கசடறக் கற்பவை* (ராஜபக்தி, டி. ௭ஸ். பகவதி, ௭ம். ௭ல். வசந்தகுமாரி)

## இசையமைத்த தமிழ்த் திரைப்படங்கள்
கோவிந்தராஜுலு இசையமைத்த தமிழ்த் திரைப்படங்கள் சில இங்கு பட்டியலிடப்பட்டுள்ளன:

# சதி அனுசுயா (1937)
# ராஜபக்தி (1937)
# வேணுகானம் (1941)
# விஜயலட்சுமி (1946)
# நம் நாடு (1949)
# அந்தமான் கைதி (1951)
# மனிதனும் மிருகமும் (1953)
# கள்வனின் காதலி (1955 திரைப்படம்)
# மாய மனிதன் (1958)
# பத்தரைமாத்து தங்கம் (1959)
# பாக்தாத் திருடன் (1960)
# சிறீ கந்த லீலா
# சந்திரிகா

## மேற்கோள்கள்

பகுப்பு:தமிழ்த் திரைப்பட இசையமைப்பாளர்கள்
பகுப்பு:கலைமாமணி விருது பெற்றவர்கள்